1.

Príloha I (časť M) k nariadeniu (ES) č. 2042/2003 sa mení a dopĺňa takto: 1. Za nadpis „(Časť M)“ sa vkladá tento obsah: „Obsah M.1 ODDIEL A – TECHNICKÉ POŽIADAVKY PODČASŤ A – VŠEOBECNE M.A.101. Rozsah platnosti PODČASŤ B – KOMPETENCIA M.A.201. Zodpovednosť M.A.202. Hlásenie udalostí PODČASŤ C – ZACHOVANIE LETOVEJ SPÔSOBILOSTI M.A.301. Zachovanie letovej spôsobilosti M.A.302. Program údržby lietadla M.A.303. Príkazy na zachovanie letovej spôsobilosti M.A.304. Údaje pre zmeny a opravy M.A.305. Systém záznamu o zachovaní letovej spôsobilosti lietadla M.A.306. Systém technického denníka prevádzkovateľa M.A.307. Odovzdanie záznamov o zachovaní letovej spôsobilosti lietadla PODČASŤ D – NORMY ÚDRŽBY M.A.401. Údaje o údržbe M.A.402. Vykonávanie údržby M.A.403. Poruchy lietadla PODČASŤ E – KOMPONENTY M.A.501. Inštalácia M.A.502. Údržba komponentu M.A.503. Komponenty s obmedzenou životnosťou M.A.504. Kontrola prevádzkyneschopných komponentov PODČASŤ F – ORGANIZÁCIA VYKONÁVAJÚCA ÚDRŽBU M.A.601. Rozsah platnosti M.A.602. Žiadosť M.A.603. Rozsah povolenia M.A.604. Príručka organizácie vykonávajúcej údržbu M.A.605. Prevádzkové priestory M.A.606. Požiadavky na personál M.A.607. Osvedčujúci personál M.A.608. Komponenty, zariadenia a nástroje M.A.609. Údaje o údržbe M.A.610. Objednávky údržbárskych prác M.A.611. Normy údržby M.A.612. Osvedčenie o uvoľnení lietadla do prevádzky M.A.613. Osvedčenie o uvoľnení komponentu do prevádzky M.A.614. Záznamy o údržbe M.A.615. Práva organizácie M.A.616. Vnútropodniková kontrola M.A.617. Zmeny organizácie s povolením na údržbu M.A.618. Zachovanie platnosti povolenia M.A.619. Zistenia PODČASŤ G – ORGANIZÁCIA RIADIACA ZACHOVANIE LETOVEJ SPÔSOBILOSTI M.A.701. Rozsah platnosti M.A.702. Žiadosť M.A.703. Rozsah povolenia M.A.704. Príručka pre riadenie zachovania letovej spôsobilosti M.A.705. Zariadenia M.A.706. Požiadavky na personál M.A.707. Personál na overenie letovej spôsobilosti M.A.708. Riadenie zachovania letovej spôsobilosti M.A.709. Dokumentácia M.A.710. Overenie letovej spôsobilosti M.A.711. Práva organizácie M.A.712. Systém kvality M.A.713. Zmeny organizácie s povolením na riadenie zachovania letovej spôsobilosti M.A.714. Vedenie záznamov M.A.715. Zachovanie platnosti povolenia M.A.716. Zistenia PODČASŤ H – OSVEDČENIE O UVOĽNENÍ DO PREVÁDZKY – CRS M.A.801. Osvedčenie o uvoľnení lietadla do prevádzky M.A.802. Osvedčenie o uvoľnení komponentu do prevádzky M.A.803. Oprávnenie pilota-vlastníka PODČASŤ I – OSVEDČENIE O OVERENÍ LETOVEJ SPÔSOBILOSTI M.A.901. Overenie letovej spôsobilosti lietadla M.A.902. Platnosť osvedčenia o overení letovej spôsobilosti M.A.903. Transfer registrácie lietadla v rámci EÚ M.A.904. Overenie letovej spôsobilosti lietadla importovaného do EÚ M.A.905. Zistenia ODDIEL B – POSTUP PRE PRÍSLUŠNÉ ORGÁNY PODČASŤ A – VŠEOBECNE M.B.101. Rozsah platnosti M.B.102. Príslušný orgán M.B.103. Prijateľné prostriedky preukázania zhody M.B.104. Vedenie záznamov M.B.105. Vzájomná výmena informácií PODČASŤ B – KOMPETENCIA M.B.201. Zodpovednosť PODČASŤ C – ZACHOVANIE LETOVEJ SPÔSOBILOSTI M.B.301. Program údržby M.B.302. Výnimky M.B.303. Monitorovanie zachovania letovej spôsobilosti lietadla M.B.304. Zrušenie, pozastavenie platnosti alebo obmedzenie PODČASŤ D – NORMY ÚDRŽBY PODČASŤ E – KOMPONENTY PODČASŤ F – ORGANIZÁCIA ÚDRŽBY M.B.601. Žiadosť M.B.602. Prvé povolenie M.B.603. Vydanie povolenia M.B.604. Zachovanie dohľadu M.B.605. Zistenia M.B.606. Zmeny M.B.607. Zrušenie, pozastavenie platnosti alebo obmedzenie povolenia PODČASŤ G – ORGANIZÁCIA RIADIACA ZACHOVANIE LETOVEJ SPÔSOBILOSTI M.B.701. Žiadosť M.B.702. Prvé povolenie M.B.703. Vydanie povolenia M.B.704. Trvalý dohľad M.B.705. Zistenia M.B.706. Zmeny M.B.707. Zrušenie, pozastavenie platnosti alebo obmedzenie povolenia PODČASŤ H – OSVEDČENIE O UVOĽNENÍ DO PREVÁDZKY – CRS PODČASŤ I – OSVEDČENIE O OVERENÍ LETOVEJ SPÔSOBILOSTI M.B.901. Posúdenie odporúčaní M.B.902. Overenie letovej spôsobilosti príslušným orgánom M.B.903. Zistenia Doplnok I – Dohoda o zachovaní letovej spôsobilosti Doplnok II – Uznané osvedčenie o uvoľnení – EASA formulár 1 Doplnok III – Osvedčenie o overení letovej spôsobilosti – EASA formulár 15 Doplnok IV – Systém tried a klasifikácií používaný na schvaľovanie organizácií vykonávajúcich údržbu uvedených v prílohe I (časť M) podčasti F a v prílohe II (časť 145) Doplnok V – Povolenie organizácie na údržbu podľa prílohy I (časť M) podčasti F Doplnok VI – Povolenie organizácie pre riadenie zachovania letovej spôsobilosti podľa prílohy I (časť M) podčasti G Doplnok VII – Komplexné úlohy údržby Doplnok VIII – Obmedzená údržba, ktorú vykonáva pilot-vlastník.“; 2. V bode M.A.301 sa bod 2 sa nahrádza takto: „2. opravou akejkoľvek závady alebo poškodenia, ktoré ovplyvňujú bezpečnú prevádzku, v súlade s údajmi uvedenými v bode M.A.304 a/alebo bode M.A.401, pričom sa u všetkých veľkých lietadiel alebo lietadiel používaných v obchodnej leteckej doprave berie do úvahy zoznam minimálneho vybavenia a zoznam odchýlok v konfigurácii, pokiaľ sa to vzťahuje na typ lietadla.“; 3. Bod M.A.305 sa mení a dopĺňa takto: i) písmeno a) sa nahrádza takto: „a) Po dokončení každej údržby sa musí osvedčenie o uvoľnení do prevádzky požadované podľa bodu M.A.801 alebo bodu 145.A.50 vložiť do záznamov o zachovaní letovej spôsobilosti lietadla. Každý zápis sa urobí čo možno najskôr, no v každom prípade najneskôr do 30 dní po ukončení údržby.“; ii) písmeno e) sa nahrádza takto: „e) Okrem úradného uvoľňovacieho dokumentu, EASA formulára 1 alebo jeho ekvivalentu, do príslušného denníka motora alebo vrtule, karty konštrukčného modulu motora alebo komponentu s obmedzenou životnosťou sa musia zapísať tieto informácie týkajúce sa každého inštalovaného komponentu (motor, vrtuľa, konštrukčný model motora, komponent s obmedzenou životnosťou): 1. označenie komponentu a 2. typ, sériové číslo a prípadne registrácia lietadla, motora, vrtule, modulu motora alebo komponentu s obmedzenou životnosťou, do ktorého bol príslušný komponent inštalovaný, spolu s odkazom na inštalovanie a odstránenie tohto komponentu, a 3. dátum spolu s akumulovaným celkovým časom letu a/alebo letové cykly a/alebo pristátia a/alebo kalendárny čas pripadajúci na príslušný komponent a 4. aktuálne informácie vzťahujúce sa na komponent podľa písmena d).“; iii) písmeno h) sa nahrádza takto: „h) Vlastník alebo prevádzkovateľ zabezpečí vytvorenie systému vedenia nasledujúcich záznamov na špecifikované obdobia: 1. všetky podrobné záznamy o údržbe lietadla a všetkých na lietadlo inštalovaných komponentov s obmedzenou životnosťou do momentu, keď sa informácie uvedené v týchto záznamoch nahradia novými informáciami v porovnateľnom rozsahu a miere podrobnosti, ale najmenej 36 mesiacov od uvoľnenia lietadla alebo komponentu do prevádzky, a 2. celkový čas prevádzky (hodiny, kalendárny čas, letové cykly a pristátia) lietadla a všetkých komponentov s obmedzenou životnosťou, minimálne 12 mesiacov po tom, čo lietadlo alebo komponent boli natrvalo vyradené z prevádzky, a 3. prípadne čas prevádzky (hodiny, kalendárny čas, letové cykly a pristátia) od poslednej plánovanej údržby komponentu so stanoveným časovým limitom prevádzky do budúcej údržby, avšak minimálne do doby, kým plánovaná údržba komponentu nebola nahradená inou plánovanou údržbou v ekvivalentnom rozsahu a podrobnosti, a 4. aktuálny stav zhody s programom údržby tak, že môže byť stanovená zhoda so schváleným programom údržby lietadla minimálne do doby, kým plánovaná údržba lietadla alebo komponentu nebola nahradená inou plánovanou údržbou v ekvivalentnom rozsahu a podrobnosti, a 5. aktuálny stav príkazov na zachovanie letovej spôsobilosti uplatňovaných na lietadlo a komponenty, minimálne 12 mesiacov po tom, čo lietadlo alebo komponent boli natrvalo vyradené z prevádzky, a 6. podrobnosti o aktuálnych zmenách a opravách lietadla, motora (motorov), vrtule (vrtúľ) a akéhokoľvek komponentu životne dôležitého pre bezpečnosť letu, minimálne 12 mesiacov po tom, čo boli natrvalo vyradené z prevádzky.“; 4. V bode M.A.401 písm. b) sa bod 1 nahrádza takto: „1. každá príslušná požiadavka, postup, štandard alebo informácia vydaná príslušným orgánom alebo agentúrou,“; 5. Bod M.A.503 sa nahrádza takto: „M.A.503. Komponenty s obmedzenou životnosťou a) Inštalované komponenty s obmedzenou životnosťou nesmú prekročiť schválenú lehotu životnosti špecifikovanú v schválenom programe údržby a v príkazoch na zachovanie letovej spôsobilosti, ak sa v bode M.A.504 písm. c) neustanovuje inak. b) Schválená lehota životnosti je vyjadrená kalendárnym časom, letovými hodinami, pristátiami prípadne letovými cyklami. c) Na konci schválenej lehoty životnosti sa musí komponent odstrániť z lietadla na účely údržby alebo likvidácie v prípade komponentov s povolenou hranicou životnosti.“; 6. Bod M.A.602 sa nahrádza takto: „M.A.602. Žiadosť Žiadosť o vydanie alebo zmenu povolenia organizácie vykonávajúcej údržbu sa predloží vo forme a spôsobom, ktorý stanoví príslušný orgán.“; 7. Bod M.A.603 sa nahrádza takto: „M.A.603. Rozsah povolenia a) Organizácia zapojená do činností, ktoré sú predmetom tejto podčasti, nesmie vykonávať svoje činnosti, pokiaľ jej príslušný orgán neudelil povolenie. V doplnku V k prílohe I (časť M) sa nachádza vzorové osvedčenie tohto povolenia. b) V príručke organizácie vykonávajúcej údržbu uvedenej v bode M.A.604 sa špecifikuje rozsah prác, na ktoré jej bolo povolenie udelené. V doplnku IV k prílohe I (časť M) sa vymedzujú všetky triedy a kategórie možné podľa podčasti F. c) Organizácia s povolením na údržbu môže v zhode s údajmi o údržbe zhotoviť obmedzené množstvo častí používaných v priebehu prác vo svojich vlastných prevádzkach, tak ako je uvedené v príručke organizácie vykonávajúcej údržbu.“; 8. Bod M.A.614 písm. c) sa nahrádza takto: „c) Organizácia s povolením na údržbu musí uchovávať kópiu všetkých záznamov o údržbe a akýchkoľvek súvisiacich údajov o údržbe počas troch rokov odo dňa, keď lietadlo alebo komponent lietadla, na ktoré sa práce vzťahujú, boli uvoľnené organizáciou s povolením na údržbu. 1. Záznamy podľa tohto písmena sa musia uchovávať tak, aby boli chránené pred poškodením, zmenou a krádežou. 2. Celý počítačový hardvér použitý na zabezpečenie údajov musí byť uložený na inom mieste než je miesto, na ktorom sa nachádzajú pracovné údaje a v prostredí, v ktorom bude zabezpečené, že ostane v dobrom stave. 3. Keď organizácia s povolením na údržbu ukončí svoju činnosť, všetky záznamy o údržbe za posledné tri roky musia byť odovzdané poslednému vlastníkovi alebo zákazníkovi príslušného lietadla alebo komponentu, alebo musia byť uložené podľa pokynov príslušného orgánu.“; 9. Bod M.A.702 sa nahrádza takto: „M.A.702. Žiadosť Žiadosť o udelenie alebo zmenu povolenia organizácie riadiacej zachovanie letovej spôsobilosti sa predloží vo forme a spôsobom, ktorý stanoví príslušný orgán.“; 10. Bod M.A.704 písm. a) sa mení takto: i) bod 4 sa nahrádza takto: „4. organizačná schéma zobrazujúca súvisiace zodpovednostné vzťahy medzi všetkými osobami uvedenými v bodoch M.A.706 písm. a), M.A.706 písm. c), M.A.706 písm. d) a M.A.706 písm. i).“; ii) ) bod 5 sa nahrádza takto: „5. zoznam personálu vykonávajúceho skúšku letovej spôsobilosti uvedeného v bode M.A.707, v ktorom sa prípadne špecifikuje personál oprávnený na vydávanie povolení na let v súlade s bodom M.A.711 písm. c).“; 11. Do bodu M.A.706 sa dopĺňa toto písmeno k): „k) Pri všetkých veľkých lietadlách a lietadlách používaných v obchodnej leteckej doprave organizácia stanoví a bude kontrolovať spôsobilosť personálu zapojeného do riadenia zachovania letovej spôsobilosti, overovania letovej spôsobilosti a/alebo auditov kvality v súlade s postupom a podľa normy schválenej príslušným orgánom.“; 12. Bod M.A.707 písm. a) sa nahrádza takto: „a) Aby organizácia s povolením na riadenie zachovania letovej spôsobilosti bola oprávnená vykonávať overenie letovej spôsobilosti a prípadne vydávať povolenia na let, musí mať vhodný personál na overenie letovej spôsobilosti na vydávanie osvedčení o overení letovej spôsobilosti alebo odporúčaní uvedených v oddiele A podčasti I a prípadne vydávanie povolení na let v súlade s bodom M.A.711 písm. c): 1. V prípade všetkých lietadiel používaných v obchodnej leteckej doprave a lietadiel s maximálnou vzletovou hmotnosťou väčšou ako 2 730 kg, okrem balónov, musí tento personál mať: a) aspoň päťročnú prax v oblasti zachovania letovej spôsobilosti a b) príslušný preukaz spôsobilosti v súlade s prílohou III (časť 66) alebo leteckotechnický diplom, alebo jeho vnútroštátny ekvivalent a c) oficiálny leteckotechnický výcvik týkajúci sa údržby a d) postavenie s primeranou zodpovednosťou v oprávnenej organizácii; e) bez ohľadu na písmená a) až d) sa môžu požiadavky v bode M.A.707 písm. a) bode 1 písm. b) nahradiť požiadavkou päťročnej praxe v zachovaní letovej spôsobilosti a praxe, ktorá sa už vyžaduje podľa bodu M.A.707 písm. a) bodu 1 písm. a). 2. V prípade lietadiel nepoužívaných v obchodnej leteckej doprave s maximálnou vzletovou hmotnosťou do 2 730 kg a v prípade balónov musí tento personál mať: a) aspoň trojročnú prax v oblasti zachovania letovej spôsobilosti a b) príslušný preukaz spôsobilosti v súlade s prílohou III (časť 66) alebo leteckotechnický diplom, alebo jeho vnútroštátny ekvivalent a c) príslušný leteckotechnický výcvik týkajúci sa údržby a d) postavenie s primeranou zodpovednosťou v oprávnenej organizácii; e) bez ohľadu na písmená a) až d) sa môžu požiadavky ustanovené v bode M.A.707 písm. a) bode 2 písm. b) nahradiť požiadavkou štvorročnej praxe v zachovaní letovej spôsobilosti a praxe, ktorá sa už vyžaduje podľa bodu M.A.707 písm. a) bodu 2 písm. a).“; 13. Bod M.A.710 sa nahrádza takto: „M.A.710. Overenie letovej spôsobilosti a) Na splnenie požiadavky na overenie letovej spôsobilosti lietadla podľa bodu M.A.901 musí organizácia s povolením na riadenie zachovania letovej spôsobilosti vykonať plne zdokumentované overenie záznamov lietadla, aby sa presvedčila, že: 1. letové hodiny pre rám lietadla, motor a vrtuľu a príslušné letové cykly boli riadne zaznamenané a 2. letová príručka je platná pre konfiguráciu lietadla a odráža posledný stav overenia a 3. boli vykonané všetky úkony údržby pripadajúce na lietadlo podľa schváleného programu údržby a 4. boli odstránené všetky závady alebo prípadne boli stanoveným spôsobom oznámené a 5. boli uplatnené a riadne zaregistrované všetky príkazy na zachovanie letovej spôsobilosti a 6. všetky zmeny a opravy, ktoré sa vykonali na lietadle, boli zaregistrované a sú schválené podľa prílohy (časť 21) k nariadeniu (ES) č. 1702/2003 a 7. všetky komponenty s obmedzenou životnosťou inštalované v lietadle boli riadne označené, zaregistrované a nebol prekročený ich schválený limit životnosti a 8. všetky úkony údržby boli uvoľnené v súlade s prílohou I (časť M) a 9. aktuálna správa o hmotnosti a vyvážení odráža konfiguráciu lietadla a je platná a 10. lietadlo zodpovedá poslednému overeniu svojej typovej konštrukcie schválenej agentúrou a 11. v prípade potreby lietadlo vlastní hlukové osvedčenie zodpovedajúce aktuálnej konfigurácii lietadla v súlade s podčasťou I prílohy (časť 21) k nariadeniu (ES) č. 1702/2003. b) Personál na overenie letovej spôsobilosti organizácie s povolením na riadenie zachovania letovej spôsobilosti musí vykonať fyzickú prehliadku lietadla. Na túto prehliadku musí personálu na overenie letovej spôsobilosti, ktorý nie je primerane kvalifikovaný podľa prílohy III (časť 66), pomáhať príslušný kvalifikovaný personál. c) Fyzickou prehliadkou lietadla personál vykonávajúci overenie letovej spôsobilosti zabezpečí, že: 1. všetky požadované označenia a štítky sú riadne inštalované a 2. lietadlo zodpovedá jeho schválenej letovej príručke a 3. konfigurácia lietadla zodpovedá schválenej dokumentácii a 4. neboli zistené žiadne evidentné závady, ktoré neboli odhalené podľa bodu M.A.403, a 5. nebol zistený žiadny nesúlad medzi lietadlom a záznamami zdokumentovaného overenia podľa písmena a). d) Odchylne od bodu M.A.901 písm. a) sa overenie letovej spôsobilosti môže vykonať maximálne 90 dní pred stanovenou lehotou bez straty kontinuity priebehu overenia letovej spôsobilosti, aby bolo možné vykonať fyzické overenie počas kontroly údržby. e) Osvedčenie o overení letovej spôsobilosti (EASA formulár 15b) alebo odporúčanie na vydanie osvedčenia o overení letovej spôsobilosti (EASA formulár 15a) uvedené v doplnku III k prílohe I (časť M) môže vystaviť iba: 1. príslušne oprávnený personál na overenie letovej spôsobilosti v súlade s bodom M.A.707 v mene organizácie s povolením na riadenie zachovania letovej spôsobilosti alebo osvedčujúci personál v prípadoch podľa bodu M.A.901 písm. g) a 2. vtedy, keď sa presvedčí, že overenie letovej spôsobilosti bolo úplne dokončené a že neexistuje žiadne porušenie predpisov, ktoré by ohrozovalo bezpečnosť letu. f) Vydaná alebo predĺžená kópia osvedčenia o overení letovej spôsobilosti pre lietadlo sa musí do 10 dní poslať členskému štátu registrácie. g) Úlohy v rámci overenia letovej spôsobilosti sa nesmú zadať subdodávateľom. h) Ak sa pri overení letovej spôsobilosti nedospeje k záveru, príslušný orgán musí byť čo najskôr informovaný, ale v každom prípade najneskôr do 72 hodín od okamihu, keď organizácia zistila stav, ktorého sa overenie týka.“; 14. Bod M.A.711 sa mení a dopĺňa takto: i) písmeno a) bod 1 sa nahrádza takto: „1. riadiť zachovanie letovej spôsobilosti lietadla s výnimkou lietadiel zapojených v obchodnej leteckej doprave podľa osvedčenia o povolení.“; ii) dopĺňa sa toto písmeno c): „c) Organizácii pre riadenie zachovania letovej spôsobilosti, ktorej povolenie obsahuje práva uvedené v bode M.A.711 písm. b), môže byť dodatočne udelené povolenie na vydanie povolenia na let v súlade s časťou 21A.711 písm. d) prílohy (časť 21) k nariadeniu (ES) č. 1702/2003 pre konkrétne lietadlo, pri ktorom má organizácia povolenie vydávať osvedčenie o overení letovej spôsobilosti, keď organizácia pre riadenie zachovania letovej spôsobilosti overuje súlad so schválenými letovými podmienkami podľa príslušného schváleného postupu v príručke uvedenej v bode M.A.704.“; 15. Bod M.A.714 sa nahrádza takto: „M.A.714 Vedenie záznamov a) Organizácia pre riadenie zachovania letovej spôsobilosti musí zaznamenať všetky údaje o vykonanej práci. Musia sa uchovávať záznamy požadované podľa M.A.305 a prípadne M.A.306. b) Ak má organizácia pre riadenie zachovania letovej spôsobilosti práva uvedené v bode M.A.711 písm. b), musí uchovávať kópiu každého vydaného, poprípade predĺženého osvedčenia o overení letovej spôsobilosti a odporúčania, spolu so všetkými sprievodnými dokumentmi. Okrem toho musí organizácia uchovávať kópiu každého osvedčenia o overení letovej spôsobilosti, ktorého platnosť sa predĺžila podľa práv uvedených v M.A.711 písm. a) bode 4. c) Ak má organizácia pre riadenie zachovania letovej spôsobilosti práva podľa bodu M.A.711 písm. c), musí uchovávať kópiu každého povolenia vydaného v súlade s ustanoveniami bodu 21A.729 prílohy (časť 21) k nariadeniu (ES) č. 1702/2003. d) Organizácia pre riadenie zachovania letovej spôsobilosti musí uchovávať kópiu všetkých záznamov uvedených v písmenách b) a c) po dobu dvoch rokov po tom, čo bolo lietadlo natrvalo vyradené z prevádzky. e) Záznamy sa musia uchovávať tak, aby boli chránené pred poškodením, zmenou a krádežou. f) Celý počítačový hardvér použitý na zabezpečenie údajov musí byť uložený na inom mieste než je miesto, na ktorom sa nachádzajú pracovné údaje, a v prostredí, v ktorom bude zabezpečené, že ostane v dobrom stave. g) Keď je riadenie zachovania letovej spôsobilosti prevedené na inú organizáciu alebo osobu, všetky uchovávané záznamy sa musia odovzdať tejto organizácii alebo osobe. Pre takú organizáciu alebo osobu naďalej platia lehoty predpísané pre uchovávanie záznamov. h) Keď organizácia pre riadenie zachovania letovej spôsobilosti na údržbu ukončí svoju činnosť, všetky uchovávané záznamy musia byť odovzdané vlastníkovi lietadla.“; 16. V bode M.A.901 písm. i) sa bod 1 nahrádza takto: „1. keď je lietadlo v správe organizácie s povolením na riadenie zachovania letovej spôsobilosti v súlade s oddielom A podčasťou G tejto prílohy (časť M) so sídlom v tretej krajine,“; 17. V bode M.A.905 sa písmeno c) nahrádza takto: „c) Po prijatí oznámenia o zisteniach podľa bodu M.B.903 osoba alebo organizácia zodpovedná podľa bodu M.A.201 musí určiť plán nápravnej akcie a v rámci obdobia dohodnutého s príslušným orgánom musí k spokojnosti tohto orgánu preukázať jej vykonanie vrátane vhodnej nápravnej akcie na zabránenie opakovaného výskytu tohto zistenia a príčin jeho vzniku.“; 18. V bode M.B.104 písm. d) sa bod 7 nahrádza takto: „7. každého dokumentu schváleného príslušným orgánom podľa prílohy I (časť M) alebo prílohy III (EU – OPS) k nariadeniu (EHS) č. 3922/91.“; 19. Doplnok II sa nahrádza takto: „Doplnok II Úradné osvedčenie o uvoľnení – EASA formulár 1 Tieto pokyny sa vzťahujú iba na používanie EASA formulára 1 na účely údržby. Pozornosť sa zameriava na doplnok I k prílohe (časť 21) k nariadeniu (ES) č. 1702/2003, ktoré sa vzťahuje na používanie EASA formulára 1 na účely výroby. 1. ÚČEL A POUŽÍVANIE 1.1. Prvotným účelom osvedčenia je vyhlásenie o letovej spôsobilosti činnosti údržby uskutočnenej na výrobkoch, konštrukčných častiach a zariadeniach [ďalej len ‚položka(-y)‘]. 1.2. Medzi osvedčením a položkami musí existovať zhoda. Vydávajúci subjekt musí zachovať osvedčenie v podobe, v ktorej je možné overiť pôvodné údaje. 1.3. Osvedčenie akceptujú mnohé orgány letovej spôsobilosti, ale jeho akceptácia môže závisieť od existencie dvojstranných dohôd a/alebo politiky orgánu letovej spôsobilosti. ‚Schválené konštrukčné údaje‘ uvedené v tomto osvedčení teda znamenajú údaje schválené orgánom letovej spôsobilosti dovážajúcej krajiny. 1.4. Osvedčenie nepredstavuje dodací list. 1.5. Lietadlo nesmie byť uvoľnené na základe tohto osvedčenia. 1.6. Osvedčenie nepredstavuje súhlas s inštaláciou položky na konkrétne lietadlo, motor alebo vrtuľu, ale pomáha koncovému užívateľovi určiť stav schválenia letovej spôsobilosti. 1.7. V tom istom osvedčení nie je možné zmiešať položky s uvoľnením z výroby a položky s uvoľnením z údržby. 2. VŠEOBECNÝ FORMÁT 2.1. Osvedčenie musí byť v súlade s uvedeným formátom vrátane čísel polí a umiestnením každého poľa. Veľkosť každého poľa sa však môže upraviť podľa potreby používania, ale nie do tej miery, aby sa osvedčenie nedalo rozpoznať. 2.2. Osvedčenie musí mať vodorovnú orientáciu, t. j. ‚formát na šírku‘, ale celková veľkosť sa môže výrazne zväčšiť alebo zmenšiť, pokiaľ osvedčenie ostane rozpoznateľné a čitateľné. V prípade pochybností sa obráťte na príslušný orgán. 2.3. Vyhlásenie o povinnostiach užívateľa/osoby vykonávajúcej inštaláciu sa môže umiestniť na ktorúkoľvek stranu formulára. 2.4. Celý vytlačený text musí byť jasný a čitateľný. 2.5. Osvedčenie môže byť predtlačené alebo vytvorené na počítači, ale v oboch prípadoch musia byť vytlačené čiary a znaky jasné a čitateľné a v súlade s určeným formátom. 2.6. Osvedčenie by malo byť v anglickom jazyku a prípadne v jednom alebo viacerých ďalších jazykoch. 2.7. Údaje sa môžu do osvedčenia vkladať strojom/počítačom alebo ručne s použitím paličkového písma a musia byť ľahko čitateľné. 2.8. Je potrebné obmedziť používanie skratiek na minimum z dôvodu zrozumiteľnosti. 2.9. Priestor zostávajúci na zadnej strane osvedčenia môže vydávajúci subjekt využiť na akékoľvek doplnkové informácie, ale nesmú sa tam uvádzať žiadne vyhlásenia o osvedčovaní. Každý zápise údajov na zadnej strane osvedčenia musí byť uvedený v príslušnom poli na prednej strane osvedčenia. 3. KÓPIE 3.1. Počet kópií osvedčenia, ktoré vydávajúci subjekt zasiela zákazníkovi alebo si ich ponecháva u seba, nie je obmedzený. 4. CHYBY V OSVEDČENÍ 4.1. Ak koncový užívateľ nájde v osvedčení chyby, musí ich písomne oznámiť vydávajúcemu subjektu. Vydávajúci subjekt môže vystaviť nové osvedčenie iba vtedy, keď je možné chyby overiť a opraviť. 4.2. Na novom osvedčení musí byť nové poradové číslo, podpis a dátum. 4.3. Žiadosti o nové osvedčenie možno vyhovieť bez opätovného overenia stavu položky (položiek). Nové osvedčenie nie je vyhlásením o súčasnom stave a v poli 12 by mal byť odkaz na predchádzajúce osvedčenie v tomto znení: ‚V tomto osvedčení je (sú) opravená(-é) chyba(-y) v poli(-ach) [uviesť číslo opraveného poľa(-í)] osvedčenia [uviesť pôvodné poradové číslo] zo dňa [uviesť pôvodný dátum vydania] a nevzťahuje sa na zhodu/stav/uvoľnenie do prevádzky.‘ Obe osvedčenia by sa mali uchovať v súlade s dobou uchovávania prvého osvedčenia. 5. VYPLNENIE OSVEDČENIA VYDÁVAJÚCIM SUBJEKTOM Pole 1 Schvaľujúci príslušný orgán/štát Uveďte názov a krajinu príslušného orgánu, v kompetencii ktorého sa vydáva toto osvedčenie. Ak je príslušným orgánom agentúra, uveďte iba ‚EASA‘. Pole 2 Hlavička EASA formulára 1 Pole 3 Poradové číslo formulára Uveďte jedinečné číslo určené číslovacím systémom/postupom organizácie uvedenej v poli 4. Číslo môže obsahovať aj alfanumerické znaky. Pole 4 Názov a adresa organizácie Uveďte plný názov a adresu oprávnenej organizácie (podľa EASA formulára 3), ktorá uvoľňuje prácu, na ktorú sa vzťahuje toto osvedčenie. Logá atď. sú povolené, ak nepresiahnu veľkosť poľa. Pole 5 Zákazka/Zmluva/Faktúra Na uľahčenie vysledovateľnosti položky (položiek) uveďte číslo zákazky, zmluvy, faktúry alebo podobné referenčné číslo. Pole 6 Položka Uveďte čísla riadkových položiek v prípade, že existuje viac ako jedna riadková položka. Toto pole umožňuje jednoduché krížové odkazovanie na poznámky v poli 12. Pole 7 Opis Uveďte názov alebo opis položky. Uprednostniť by sa mal pojem používaný v pokynoch pre zachovanie letovej spôsobilosti alebo v údajoch o údržbe (napr. obrázkový katalóg konštrukčných častí, príručka údržby lietadla, servisný bulletin, príručka údržby komponentov). Pole 8 Číslo konštrukčnej časti Uveďte číslo konštrukčnej časti, ktoré sa nachádza na položke alebo visačke/balení. V prípade motora alebo vrtule sa môže použiť typové označenie. Pole 9 Množstvo Uveďte množstvo položiek. Pole 10 Sériové číslo Ak sa na základe predpisov položka musí označiť sériovým číslom, uveďte ho na tomto mieste. Uviesť sa môže aj každé ďalšie sériové číslo, ktoré sa nevyžaduje na základe predpisu. Ak sa na položke nenachádza žiadne sériové číslo, uveďte ‚N/A‘. Pole 11 Stav/Práca V poli 11 je možné uviesť nasledujúce informácie. Uvádzajte iba jeden z týchto údajov – tam, kde je použiteľných viac údajov, použite ten, ktorý najpresnejšie opisuje väčšinu uskutočnenej práce a/alebo stav predmetu. i) Po generálnej revízii. Znamená proces, ktorým sa zabezpečí kompletná zhoda položky so všetkými platnými servisnými toleranciami špecifikovanými v inštrukciách držiteľa typového osvedčenia alebo v inštrukciách výrobcu zariadenia pre zachovanie letovej spôsobilosti, alebo v údajoch, ktoré schvaľuje alebo akceptuje orgán. Položka sa musí aspoň rozmontovať, očistiť, preveriť, prípadne opraviť, zmontovať a preskúšať v súlade s vyššie uvedenými údajmi. ii) Po oprave. Oprava závad s použitím platnej normy (1). iii) Po inšpekcii/preskúšaní. Preskúmanie, meranie atď. v súlade s platnou normou (1) (napr. vizuálna kontrola, funkčný test, skúšanie na skúšobnej stolici atď.). iv) Po zmene. Zmena položky tak, aby spĺňala platnú normu (1). Pole 12 Poznámky Opíšte prácu uvedenú v poli 11 buď priamo, alebo odkazom na sprievodnú dokumentáciu, aby užívateľ alebo osoba vykonávajúca inštaláciu mohla určiť letovú spôsobilosť položky (položiek) v súvislosti s osvedčovanou prácou. V prípade potreby sa môže použiť osobitný list a uviesť odkaz na hlavný EASA formulár 1. Každé vyhlásenie musí jasne označovať položku(-y) v poli 6, na ktorú(-e) sa vzťahuje. Príklady údajov uvádzaných v poli 12: i) Použité údaje o údržbe vrátane stavu revízie a odkazu. ii) Súlad s príkazmi na zachovanie letovej spôsobilosti alebo servisnými bulletinmi. iii) Uskutočnené opravy. iv) Uskutočnené úpravy. v) Nainštalované náhradné konštrukčné časti. vi) Stav konštrukčných častí s obmedzenou životnosťou. vii) Odklon od zákazky, ktorú podal zákazník. viii) Vyhlásenia o uvoľnení spĺňajúce požiadavky zahraničného orgánu civilného letectva na údržbu. ix) Informácie potrebné, aby sa preukázalo, že dodávka mala nedostatky alebo po dodávke došlo k opätovnému zmontovaniu. x) Pre organizácie vykonávajúce údržbu s povolením v súlade s podčasťou F prílohy I (časť M) osvedčenie o uvoľnení komponentu do prevádzky uvedené v bode M.A.613: ‚Osvedčuje sa, že ak nie je v tomto poli stanovené inak, práca určená v poli 11 a opísaná v tomto poli bola vykonaná v súlade s požiadavkami oddielu A podčasti F prílohy I (časť M) k nariadeniu (ES) č. 2042/2003 a vzhľadom na túto prácu sa položka považuje za pripravenú na uvoľnenie do prevádzky. TOTO NIE JE UVOĽNENIE PODĽA PRÍLOHY II (ČASŤ 145) K NARIADENIU (ES) Č. 2042/2003.‘ V prípade tlačenia údajov z elektronickej podoby EASA formulára 1 sa v tomto poli uvedú všetky údaje, ktoré sa nehodia do iných polí. Pole 13a – 13e Všeobecné požiadavky na polia 13a – 13e: Nepoužíva sa na uvoľnenie do prevádzky z údržby. Vyšrafujte, vytmavte alebo iným spôsobom označte tieto polia, aby sa zamedzilo neúmyselnému alebo neoprávnenému použitiu. Pole 14a Označte príslušné rámčeky a uveďte, ktoré predpisy sa vzťahujú na vykonanú prácu. Ak je označený rámček ‚iné predpisy uvedené v poli 12‘, v poli 12 musia byť uvedené predpisy iných orgánov letovej spôsobilosti. Označený musí byť aspoň jeden rámček, prípadne môžu byť oba rámčeky. V prípade každej údržby vykonanej organizáciou s povolením na údržbu v súlade s oddielom A podčasťou F prílohy I (časť M) k nariadeniu (ES) č. 2042/2003 sa začiarkne políčko ‚iné predpisy uvedené v poli 12‘ a v poli 12 sa vykoná vyhlásenie o osvedčení o uvoľnení do prevádzky. V takom prípade sa formulácia v osvedčení ‚ak nie je stanovené inak v tomto poli‘ vzťahuje na tieto prípady: a) ak sa údržba nemohla dokončiť; b) ak sa údržba vykonala odchylne od normy, ktorá sa požaduje v prílohe I (časť M); c) ak sa údržba vykonala v súlade s inou požiadavkou, než sa uvádza v prílohe I (časť M). V takom prípade sa v poli 12 uvedie príslušný vnútroštátny predpis. Pre všetky činnosti údržby vykonávané organizáciami vykonávajúcimi údržbu s povolením v súlade s oddielom A prílohy II (časť 145) k nariadeniu (ES) č. 2042/2003 sa formulácia v osvedčení ‚ak nie je stanovené inak v poli 12‘ vzťahuje na tieto prípady: a) ak sa údržba nemohla dokončiť; b) ak sa údržba vykonala odchylne od normy, ktorá sa požaduje v prílohe II (časť 145); c) ak sa údržba vykonala v súlade s inou požiadavkou, než sa uvádza v prílohe II (časť 145). V takom prípade sa v poli 12 uvedie príslušný vnútroštátny predpis. Pole 14b Podpis oprávnenej osoby Tu pridajte podpis oprávnenej osoby. Iba osoby osobitne oprávnené v súlade s pravidlami a politikou príslušného orgánu sa môžu podpisovať do tohto poľa. Na účely rozpoznania je možné pridať jedinečné číslo určujúce totožnosť oprávnenej osoby. Pole 14c Číslo osvedčenia/schválenia Uveďte číslo osvedčenia/schválenia alebo odkaz naň. Toto číslo alebo tento odkaz vydáva príslušný orgán. Pole 14d Meno Uveďte čitateľným spôsobom meno osoby podpísanej v poli 14b. Pole 14e Dátum Uveďte dátum podpisu v poli 14b, pričom tento dátum musí byť vo formáte dd = 2 číslice dňa, mmm = prvé 3 písmená mesiaca, rrrr = 4 číslice roku. Povinnosti užívateľa/osoby vykonávajúcej inštaláciu V osvedčení uveďte toto vyhlásenie ako informáciu koncovým užívateľom, že nie sú oslobodení od povinností týkajúcich sa inštalácie a používania akejkoľvek položky, ku ktorej je doložený tento formulár: ‚TOTO OSVEDČENIE NEPREDSTAVUJE AUTOMATICKY OPRÁVNENIE NA INŠTALÁCIU. V PRÍPADE, ŽE UŽÍVATEĽ/OSOBA VYKONÁVAJÚCA INŠTALÁCIU VYKONÁVA PRÁCU V SÚLADE S NARIADENIAMI INÉHO ORGÁNU LETOVEJ SPÔSOBILOSTI AKO ORGÁNU LETOVEJ SPÔSOBILOSTI UVEDENÉHO V POLI 1, JE NEVYHNUTNÉ, ABY SA UŽÍVATEĽ/OSOBA VYKONÁVAJÚCA INŠTALÁCIU UBEZPEČIL/UBEZPEČILA, ŽE JEHO/JEJ ORGÁN LETOVEJ SPÔSOBILOSTI AKCEPTUJE POLOŽKY OD ORGÁNU LETOVEJ SPÔSOBILOSTI UVEDENÉHO V POLI 1. VYHLÁSENIA UVEDENÉ V POLIACH 13A A 14A NEPREDSTAVUJÚ OSVEDČENIE O INŠTALOVANÍ. ZÁZNAMY O ÚDRŽBE LIETADLA MUSIA V KAŽDOM PRÍPADE OBSAHOVAŤ OSVEDČENIE O INŠTALOVANÍ VYDANÉ V SÚLADE S VNÚTROŠTÁTNYMI PREDPISMI UŽÍVATEĽOM/OSOBOU VYKONÁVAJÚCOU INŠTALÁCIU PRED TÝM, AKO JE MOŽNÉ S LIETADLOM LIETAŤ.‘ 20. Doplnok III sa nahrádza takto: „Doplnok III Osvedčenie o overení letovej spôsobilosti – EASA formulár 15 21. Doplnok IV sa nahrádza takto: „Doplnok IV Systém tried a klasifikácií používaný na schvaľovanie organizácií vykonávajúcich údržbu uvedených v prílohe I (časť M) podčasti F a v prílohe II (časť 145) 1. Pokiaľ nie je pre najmenšie organizácie stanovené inak v bode 12, v tabuľke uvedenej v bode 13 sa uvádza štandardný systém povolenia organizácie vykonávajúcej údržbu podľa podčasti F prílohy I (časť M) a prílohy II (časť 145). Organizácii sa musí udeliť povolenie v rozsahu od jednej triedy a klasifikácie s obmedzeniami až po všetky triedy a klasifikácie s obmedzeniami. 2. Popri tabuľke uvedenej v bode 13 musí organizácia s povolením na údržbu v príručke/manuáli organizácie vykonávajúcej údržbu uviesť rozsah prác. Pozri aj bod 11. 3. V triedach a klasifikáciách povolenia, ktoré udelil príslušný orgán, sa rozsahom práce uvedeným v príručke organizácie vykonávajúcej údržbu určujú presné hranice povolenia. Z tohto je podstatné, aby triedy a klasifikácie povolenia boli v súlade s rozsahom prác organizácie. 4. Klasifikačná trieda kategórie A znamená, že organizácia s povolením na údržbu môže vykonávať údržbu lietadla a akéhokoľvek komponentu (vrátane motorov a/alebo pomocných zdrojov) podľa údajov o údržbe lietadla alebo v prípade súhlasu príslušného orgánu podľa údajov o údržbe komponentov, ak sú takéto komponenty namontované na lietadle. Takáto organizácia s povolením na údržbu s klasifikáciou kategórie A však môže komponent dočasne odmontovať na účely údržby, aby sa uľahčil prístup ku komponentu, okrem prípadov, keď takéto odmontovanie vyvolá nutnosť ďalšej údržby, na vykonanie ktorej sa ustanovenia tohto bodu nevzťahujú. Táto činnosť bude podliehať kontrolnému postupu uvedenému v príručke organizácie pre údržbu, ktorý schvaľuje príslušný orgán. Rozsah takejto údržby sa stanoví v časti o obmedzeniach, a tým sa určí aj rozsah povolenia. 5. Klasifikačná trieda kategórie B znamená, že organizácia s povolením na údržbu môže vykonávať údržbu nenainštalovaného motora a/alebo pomocných zdrojov, ako aj motora a/alebo komponentov pomocných zdrojov v súlade s údajmi o údržbe motora/pomocného zdrojaalebo v prípade súhlasu príslušného orgánu, v súlade s údajmi o údržbe komponentov, len ak sú takéto komponenty namontované v motore a/alebo pomocnom zdroji. Takáto organizácia s povolením na údržbu s klasifikáciou kategórie B však môže komponent dočasne odmontovať na účely údržby, aby sa uľahčil prístup ku komponentu, okrem prípadov, keď takéto odmontovanie vyvolá nutnosť ďalšej údržby, na vykonanie ktorej sa ustanovenia tohto bodu nevzťahujú. Rozsah takejto údržby sa stanoví v časti o obmedzeniach, a tým sa určí aj rozsah povolenia. Organizácia s povolením na údržbu s klasifikáciou kategórie B môže vykonávať aj údržbu namontovaného motora počas údržby na technickej základni a počas traťovej údržby, ktorá podlieha kontrolnému postupu uvedenému v príručke organizácie na údržbu, ktorý schvaľuje príslušný orgán. Takáto činnosť, ak ju príslušný orgán povolil, sa musí uvádzať v rozsahu práce v príručke organizácie vykonávajúcej údržbu. 6. Klasifikačná trieda kategórie C znamená, že organizácia s povolením na údržbu môže vykonávať údržbu nenamontovaných komponentov (s výnimkou motorov a pomocných zdrojov) určených na namontovanie do lietadla alebo motora/pomocného zdroja. Rozsah takejto údržby sa stanoví v časti o obmedzeniach, a tým sa určí aj rozsah povolenia. Organizácia s povolením na údržbu s klasifikáciou kategórie C môže vykonávať aj údržbu namontovaného komponentu počas údržby na technickej základni a počas traťovej údržby alebo v zariadení na údržbu motora/pomocného zdroja, pričom podlieha kontrolnému postupu príručky organizácie vykonávajúcej údržbu schválenému príslušným orgánom. Takáto činnosť, ak ju príslušný orgán povolil, sa musí uvádzať v rozsahu práce v príručke organizácie vykonávajúcej údržbu. 7. Klasifikačná trieda kategórie D je samostatnou klasifikačnou triedou, ktorá sa nemusí nevyhnutne vzťahovať na konkrétne lietadlo, motor alebo iný komponent. Klasifikácia D1 – nedeštruktívne testovanie (NDT) je potrebná iba pre organizáciu s povolením na údržbu, ktorá vykonáva NDT ako osobitnú úlohu pre inú organizáciu. Organizácia s povolením na údržbu s klasifikáciou kategórie A, B alebo C môže vykonávať NDT výrobkov, na ktorých vykonáva údržbu, bez klasifikačnej triedy D1, a to pod podmienkou, že v príručke organizácie na údržbu sú uvedené postupy NDT. 8. V prípade organizácií s povolením na údržbu v súlade s prílohou II (časť 145) sa klasifikačné triedy kategórie A rozdeľujú na základnú a traťovú údržbu. Organizácia môže získať povolenie buď na údržbu na technickej základni, alebo na traťovú údržbu, alebo na oba typy údržby. Je potrebné poznamenať, že traťové zariadenie nachádzajúce sa na hlavnej technickej základni si vyžadujú povolenie na traťovú údržbu. 9. Časť o obmedzeniach má príslušným orgánom poskytnúť flexibilitu prispôsobiť povolenie pre akúkoľvek konkrétnu organizáciu. Klasifikačné triedy sa v povolení uvádzajú len vtedy, ak sú príslušným spôsobom obmedzené. V tabuľke uvedenej v bode 13 sa konkretizujú typy možných obmedzení. Zatiaľ čo údržba sa v zozname uvádza v každej klasifikačnej triede na poslednom mieste, je prípustné, keď sa kladie dôraz skôr na úlohu údržby, než na typ lietadla, motora alebo ich výrobcu, ak je to pre organizáciu vhodnejšie (príkladom by mohla byť inštalácia a údržba systémov avioniky). Z takejto zmienky v časti o obmedzeniach vyplýva, že organizácia vykonávajúca údržbu má povolenie vykonávať údržbu vrátane tohto konkrétneho typu/konkrétnej úlohy. 10. Ak sa v časti o obmedzeniach pre triedy A a B odkazuje na sériu, typ a skupinu, séria znamená špecifickú typovú sériu, ako je Airbus 300, 310 alebo 319 alebo Boeing 737-300 alebo RB211-524, alebo Cessna 150 resp. Cessna 172, alebo Beech 55, alebo Continental O-200 atď. Typ znamená konkrétny typ alebo model, ako je napr. Airbus 310-240 alebo RB 211-524 B4, alebo Cessna 172RG, pričom je možné uviesť ľubovoľný počet sérií alebo typov. Skupina znamená napríklad jednomotorová Cessna s piestovým motorom alebo nepreplňované piestové motory Lycoming atď. 11. Pri použití dlhšieho zoznamu spôsobilosti, ktorý by mohol byť predmetom častejších zmien a doplnení, tieto zmeny musia byť v súlade s postupom nepriameho schvaľovania uvedeným v bode M.A.604 písm. c) a bode M.B.606 písm. c) alebo 145.A.70 písm. c) prípadne 145.B.40. 12. Organizácii vykonávajúcej údržbu, ktorá zamestnáva iba jednu osobu na plánovanie a vykonávanie všetkých činností údržby, môže byť udelený iba obmedzený rozsah klasifikácie povolenia. Maximálne prípustné limity sú: TRIEDA KLASIFIKÁCIA OBMEDZENIE TRIEDA LIETADLA KLASIFIKÁCIA A2 LIETADLÁ 5 700 KG A MENEJ PIESTOVÝ MOTOR, 5 700 KG A MENEJ TRIEDA LIETADLA KLASIFIKÁCIA A3 VRTUĽNÍKY JEDEN PIESTOVÝ MOTOR, 3 175 KG A MENEJ TRIEDA LIETADLA KLASIFIKÁCIA A4 LIETADLA ODLIŠNÁ AKO A1, A2 A A3 BEZ OBMEDZENIA TRIEDA MOTOROV KLASIFIKÁCIA B2 PIESTOVÉ MENEJ AKO 450 HP TRIEDA KLASIFIKÁCIE KOMPONENTOV INÝCH AKO KOMPLETNÉ MOTORY ALEBO POMOCNÉ ZDROJE C1 AŽ C22 PODĽA ZOZNAMU SPÔSOBILOSTI ŠPECIALIZOVANÁ TRIEDA D1 NDT JE POTREBNÉ KONKRETIZOVAŤ METÓDU NDT Treba poznamenať, že príslušný orgán môže takej organizácii ďalej obmedziť rozsah povolenia v závislosti od spôsobilosti konkrétnej organizácie. 13. Tabuľka TRIEDA KLASIFIKÁCIA OBMEDZENIE ZÁKLADŇA TRAŤ LIETADLO A1 letúny nad 5 700 kg [Klasifikácia vyhradená pre organizácie vykonávajúce údržbu s povolením v súlade s prílohou II (časť 145)] [Uvedie sa výrobca alebo skupina, alebo séria, alebo typ letúna a/alebo úlohy údržby] Príklad: Airbus A320 [ÁNO/NIE]* [ÁNO/NIE]* A2 letúny 5 700 kg a menej [Uvedie sa výrobca alebo skupina alebo séria alebo typ letúna a/alebo úlohy údržby] Príklad: DHC-6 Twin Otter [ÁNO/NIE]* [ÁNO/NIE]* A3 vrtuľníky [Uvedie sa výrobca alebo skupina, alebo séria, alebo typ vrtuľníka a/alebo úlohy údržby] Príklad: Robinson R44 [ÁNO/NIE]* [ÁNO/NIE]* A4 letún iné ako A1, A2 a A3 [Uvedie sa séria alebo typ lietadla a/alebo úlohy údržby] [ÁNO/NIE]* [ÁNO/NIE]* MOTORY B1 turbína [Uvedie sa séria alebo typ motora a/alebo úlohy údržby] Príklad: PT6A B2 piest [Uvedie sa výrobca alebo skupina, alebo séria, alebo typ motora a/alebo úlohy údržby] B3 pomocný zdroj [Uvedie sa výrobca alebo séria, alebo typ motora a/alebo úlohy údržby] KOMPONENTY ODLIŠNÉ OD KOMPLETNÝCH MOTOROV ALEBO POMOCNÝCH ZDROJOV C1 Klimatizačné a pretlakové zariadenia [Uvedie sa typ alebo výrobca lietadla, alebo výrobca komponentu, alebo konkrétny komponent a/alebo krížový odkaz na zoznam spôsobilosti v príručke a/alebo úlohy údržby.] Príklad: Palivová regulácia PT6A C2 Automatické riadenie letu C3 Komunikačné a navigačné zariadenia C4 Dvere – prístupové otvory C5 Napájanie a svetelné zariadenia C6 Vybavenie C7 Motor – pomocný zdroj C8 Riadenie lietadla C9 Palivový systém C10 Vrtuľník – rotory C11 Vrtuľník – prevody C12 Hydraulika C13 Indikátory – záznamový systém C14 Pristávacie zariadenie C15 Kyslík C16 Vrtule C17 Pneumatický a podtlakový systém C18 Ochrana proti námraze/dažďu/ohňu C19 Okná C20 Konštrukcia C21 Vodný balast C22 Zvýšenie pohonu ŠPECIALIZOVANÉ SLUŽBY D1 Nedeštruktívne testovanie [Uvedie sa konkrétna metóda NDT]“ 22. Doplnok V sa nahrádza takto: „Doplnok V Povolenie organizácie na údržbu podľa prílohy I (časť M) podčasti F 23. Doplnok VI sa nahrádza takto: „Doplnok VI Povolenie organizácie pre riadenie zachovania letovej spôsobilosti podľa prílohy I (časť M) podčasti G